ওয়েস্ট ইন্ডিজ ক্রিকেট দল
১৮৯০-এর দশকে ওয়েস্ট ইন্ডিজ ক্রিকেট দলের প্রতিষ্ঠা হয়েছিল বলে ধারণা করা হয়। তখন তারা সফরকারী ইংল্যান্ড ক্রিকেট দলের বিপক্ষে প্রথম মাঠে খেলতে নামে। ১৯২৬ সালে ক্রিকেটের আন্তর্জাতিক নিয়ন্ত্রক সংস্থা ইম্পেরিয়াল ক্রিকেট কনফারেন্সে ওয়েস্ট ইন্ডিজ ক্রিকেট বোর্ড বা ডব্লিউআইসিবি যোগদান করে। এরপরই তারা আনুষ্ঠানিকভাবে প্রথম আন্তর্জাতিক খেলায় অংশগ্রহণ করে। ১৯২৮ সালে ওয়েস্ট ইন্ডিজ ক্রিকেট দল ৪র্থ টেস্টখেলুড়ে দলের মর্যাদা লাভ করে।
জন গডার্ড
১৯৫০ সালে ইংল্যান্ড সফরে যায় ওয়েস্ট ইন্ডিজ দল। পূর্ববর্তী তিনটি সফরে তারা কোন টেস্টে জয়লাভ না করলেও এবার তারা ৩-১ ব্যবধানে সিরিজ করায়ত্ত্ব করে। উইজডেন মন্তব্য করে যে, যে-কোন দলের অধিনায়কের জন্যেই দায়িত্ববোধ পালন করা বেশ কষ্টকর। গডার্ড তাঁর ব্যক্তিত্বগুণে তা প্রদর্শন করেছেন ও মাঠ ও মাঠের বাইরে তাঁর সঙ্গীদেরকে নিয়ন্ত্রণ করতে সক্ষমতা দেখিয়েছেন। তারা সকলেই তাঁর প্রতি আস্থা রেখেছিল। কোন প্রশ্নই আসে না যে, ক্যারিবীয় অঞ্চলে ক্রিকেটের বিস্তারে তাঁর নেতৃত্ববোধ অনেকাংশে প্রভাব ফেলেছে। আট নম্বরে ব্যাটিংয়ে নেমে ২৬.৫০ গড়ে মাত্র ১০৬ রান তুলেন ও চার টেস্টে মাত্র ৭৪.৪ ওভার বোলিং করে ২০.৩৩ গড়ে ৬ উইকেট দখল করেন।